
I. 

` Ni estis dislokitaj garnizone en urbeto X. 
La vivmaniero de armea oficiro estas konata. 
Matene — ekzercoj, rajdejo; tagmanĝo — ĉe 
la regimentestro aŭ en hebrea restoracio; vespere — 
punĉo kaj kartludo. En X. estis neniu gastigema 
familio, nek eĉ unu fianĉaĝa fraŭlino; ni kun- 
venadis unu ĉe alia, kie ni vidis nenion krom 

niaj uniformoj. 
Nur unu persono el nia societo ne estis-oficiro. 
Li estis proksimume tridekkvinjara, kaj tial ni 
estimis lin kiel maljunulon. Sperteco donis al 
li multajn prerogativojn kontraŭ ni; krome, lia 
kutima malafableco, malmola karaktero kaj malica 
parolmaniero havis fortan influon sur niaj junaj 
` mensoj. la mistero ĉirkaŭis lian sorton; laŭŝajne 
li estis ruso, tamen li havis fremdlandan nomon. 
lam li estis husaro kaj eĉ servis sukcese; neniu 
sciis la kaŭzon, kiu estis instiginta lin eksiĝi kaj 
ekloĝi en mizera urbeto, kie li vivis malriĉe kaj 
samtempe malŝpareme; li ĉiam iris piede, portis 
eluzitan nigran redingoton, sed havis ĉiam pretan 
manĝotablon por la oficiroj de nia regimento. 
Verdire, lia tagmanĝo konsistis el du ĝis tri manĝoj, 
preparitaj de eks-soldato, sed ĉampanvino fluis 

rivere. Neniu konis lian havon, nek liajn enspezojn, 
kaj neniu kuragis lin demandi pri tio. Ce li 
estis troveblaj libroj, plejparte militartaj kaj ro- 
manoj. Li volonte ilin donadis por legi, neniam 
postulante la redonon; sed same neniam li redon- 
adis prunteprenitajn librojn. Lia ĉefa ekzerco 
estis pistolpafado. La muroj de lia ĉambro estis 
ĉiuj truetitaj per kugloj, kvazaŭ abelĉelaro. Riĉa 
kolekto da pistoloj estis la Sola luksaĵo en la 
modesta dometo, kie li loĝis. La lerteco, kiun 
li atingis, estis nekredebla; se li proponus forpafi 
piron de ies ĉapo, neniu el nia regimento hezitus 
submeti al li sian kapon. 

Nia konversacio ofte koncernis duelojn; Silvio 
(mi nomu lin tiel) neniam sin enmiksis en ĝin. 
Demandite, ĉu li iam duelis, li jesis sektone, 
tamen diris nenion pri detaloj, — kaj estis vid- 
eble, ke tiaj demandoj estis por li malagrablaj. 
Ni konjektis, ke sur lia konscienco peze kuŝis 
iu malfeliĉa viktimo de lia terura lerteco. Cetere, 
neniel ni povis suspekti lin pri malkuraĝo. Estas 
homoj, kies nura eksteraĵo forigas tiajn suspektojn. 
Jena okazintaĵo ekmirigis nin ĉiujn. 

Foje dekkelke da niaj oficiroj tagmanĝis ĉe 
Silvio. Oni drinkis kiel kutime, tio estas — 
sufiĉege; post la tagmanĝo ni insiste petis la 
mastron, ke li aranĝu por ni bankludon. Dum- 
longe li rifuzis, ĉar li ludis preskaŭ neniam; fine, 

li ordonis doni kartojn, elŝutis sur la tablon 
duoncenton da ormoneroj kaj eksidis kiel bank- 
tenanto. Ni lin ĉirkaŭis kaj komencis la ludon. 
Silvio dum kartludo kutime silentis, neniam dis- 
putis, nek diskutis. Se iu ludanto faris kalkuler- 
aron, li tuj pagis la mankon aŭ enskribis la 
superfluon: Ni tion jam sciis kaj ne malhelpis 
lin mastri laŭ sia maniero. Sed meze de ni sin 
trovis oficiro, antaŭ ne longe veninta al nia 
regimento. Ludante, li pro distreco fleksis super- 
fluan kartangulon. Silvio prenis kreton kaj egaligis 
la kalkulon laŭ sia kutimo. La oficiro, opiniante, 
ke li eraris, komencis klarigojn. Silvio silente 
daŭrigis ĵeti la kartojn. La oficiro, senpacienc- 
iĝinte, prenis broseton kaj forviŝis tion, kio al 
li ŝajnis malĝuste skribita. Silvio’ prenis kreton 
kaj enskribis denove. La oficiro, ekscitita per 
vino, kartludo kaj rido de la kamaradoj, opiniis 
sin grave ofendita kaj, furioziĝinte, ekkaptis de 
la tablo kupran kandelingon kaj ĵetis ĝin kontraŭ 
Silvion, kiu apenaŭ havis tempon por forkliniĝi 
de la frapo. Ni konfuzegiĝis. Silvio ekstaris, 
tute pala pro kolero, kaj kun flamantaj okuloj 
diris: „Sinjoro, bonvolu foriri kaj danku Dion, 
ke ĝi okazis en mia hejmo“. 

Ni ne dubis pri la sekvoj kaj opiniis nian 
kamaradon jam morta. La oficiro foriris, dirinte, 
ke li estas preta respondi pri la ofendo, kiamaniere 

plaĉos al sinjoro banktenanto. La ludado daŭris 
ankoraŭ iom da minutoj; sed, sentante, ke la 
ludo ne estas laúhumora por la mastro, ni unu 
post alia forlasis la kartojn kaj disiris en niajn 
loĝejojn, parolante pri la vakonta oficira loko. 

La morgaŭan tagon, en la rajdejo, kiam ni 
demandadis, ĉu vivas ankoraŭ la malfeliĉa leŭte- 
nanto, li mem aperis inter ni, kaj ni faris al li 
la saman demandon. Li respondis, ke li havis 
ankoraŭ neniun sciigon de Silvio. Tio nin ek- 
mirigis. Ni iris al Silvio kaj en la korto trovis 
lin, eniganta kuglon post kuglo en ason, algluitan 
al la pordego. Li akceptis nin kutimmaniere, 
dirante nenion pri la hieraŭa okazintaĵo. 

Pasis tri tagoj, — la leŭtenanto estis ankoraŭ 
viva. Ni demandadis kun mirego: „Cu efektive 
Silvio ne duelos?“ Silvio ne duelis. Lin kon- 
tentigis tre supraĵa interklarigo, kaj li paciĝis. 

Komence tio tre malutilis al li en la opinio 
de la junularo. Kuraĝmanko malpli ol io ajn 
estas pardonata de junaj homoj, kiuj en maltimeco 
kutimas vidi plejsupron de homaj kvalitoj kaj 
senkulpigon de ĉiuj eblaj malvirtoj. Tamen, iom 
post iom ĉio forgesiĝis kaj Silvio reakiris sian 
antaŭan influon. 

Mi sola ne povis plu proksimiĝi al li. Havante 
ennaskitan romantikan imagemon, mi estis ĝis 
tiam plejforte sindonema al la homo, kies vivo 

estis enigmo, kaj kiu ŝajnis al mi heroo de iu 
misterplena novelo. Li ŝatis min; almenaŭ kun 
mi sola li ne uzis sian kutiman malĝentilan kaj 
malican parolmanieron kaj konversaciis pri diversaj 
temoj simplanime kaj kun eksterordinara afableco. 
Sed post la malfeliĉa vespero, la penso, ke lia 
honoro estis makulita kaj ne lavita pro lia mema 


volo, — ĉi tiu penso ne forlasadis min kaj 
malhelpis, ke mi kondutu kontraŭ li antaŭ- 
maniere, — mi hontis lin rigardi. Silvio estis 


tro prudenta kaj sperta, por ne rimarki tion kaj 
ne diveni la kialon. Videble, ĉi tio lin ĉagrenis; 
almenaŭ mi rimarkis kelkfoje lian deziron klarigi 
al mi la aferon, sed mi evitadis tion, kaj Silvio 
min forlasis. De tiu tempo mi vidis lin nur 
en ĉeesto de kolegoj, kaj niaj antaŭaj sinceraj 
interparoladoj ĉesis. 

Distriĝemaj loĝantoj de ĉefurbo ne prezentas 
al si multajn impresojn, tiom konatajn al loĝantoj 
de vilaĝoj kaj urbetoj, ekzemple — atendado 
de poŝta tago; ĉiumarde kaj ĉiuvendrede nia 
regimenta oficejo estis plena je oficiroj; iu atendis 
monon, iu — leteron, iu — gazetojn. Kutime 
la kovertojn oni malfermis en la oficejo mem, 
oni interparoladis pri novaĵoj, kaj la oficejo pre- 
zentis plej vivoplenan aspekton. Silvio ricevadis 
sian korespondaĵon adresita al nia regimento kaj 
ordinare ankaŭ sin trovis ĉi tie. Foje oni liveris 

al li paketon, de kiu li forŝiris la sigelon kun 
vidigo de plej granda malpacienco. Trakurante 
la skribaĵon, liaj okuloj brilegis. La oficiroj, 
okupitaj pri siaj leteroj, rimarkis nenion. 

-— Sinjoroj, — diris al ili Silvio — ĉirkon- 
stancoj postulas mian foriron, mi do forveturas 
hodiaŭ je noktiĝo; mi esperas, ke vi ne rifuzos 
tagmanĝi ĉe mi lastafoje. Mi vin atendas, — 
li daŭrigis, sin turnante al mi — mi atendas nepre. 

Post ĉi tiuj vortoj li eliris; kaj ni, interkon- 
sentinte kunveni ĉe Silvio, disiris ĉiu al sia flanko. 

Mi venis al Silvio je la fiksita horo kaj 
trovis ĉe li preskaŭ la tutan regimenton. Lia 
tuta havaĵo estis jam enpakita, — restis nur la 
nudaj, trapafitaj muroj. Ni altabliĝis; nia gastig- 
anto estis tre bonhumora, kaj baldaŭ la gajeco 
fariĝis ĝenerala; korkoj klakis ĉiuminute, la glasoj 
ŝaŭmis kaj siblis senintermanke, kaj ni kun plej 
~ebla: fervoro deziris al la forveturonto feliĉan 
vojaĝon kaj ĉiujn bonaĵojn. Ni forlasis la tablon 
jam malfruvespere. En la momento de disiĝo, 
Silvio, adiaŭante ĉiujn, prenis min je la mano 
kaj haltigis min en la momento mem, kiam mi 
intencis eliri. 

— Mi bezonas interparoli kun vi, — li diris 
mallaŭte. Mi restis. 

La gastoj estis foririntaj; ni restis duope, 
sidiĝis unu kontraŭ alia kaj senparole ekfumis 

pipojn. Silvio ŝajnis priokupita; jam restis neniaj 
postsignoj de lia konvulsia gajeco. Malĝoja 
paleco, : brilantaj okuloj kaj elbuŝiĝanta, densa 
fumo donis al li aspekton de vera diablo. Pasis 
kelke da minutoj, — Silvio interrompis la silenton. 

— Estas eble, ke ni neniam revidos unu la 


alian, — li diris al mi: — antaŭ la disiĝo mi 
volis interparoli kun vi. Vi povis rimarki, ke 
mi nur malmulte estimas aliulan opinion, — sed 


mi vin ŝatas kaj sentas, ke al mi estus penige 
lasi en via menso maljustan impreson. 

Li haltis kaj replenigis per tabako sian pipon; 
mi silentis, mallevinte la okulojn. 

— Al vi ŝajnis strange, — li daŭrigis, — ke 
mi ne postulis kontentigon de tiu ebria frenezulo, 
sro R. Vi konsentos tamen, ke, ĉar mi havis 
elektorajton pri armiloj, lia vivo estis en miaj 
manoj, kaj la mia — preskaŭ eksterdanĝera; mi 
povus atribui mian moderemon sole al mia grand- 
animeco, — sed mi ne volas mensogi. Se mi 
estus povinta puni s-ron R., tute ne submetante 
al danĝero mian propran vivon, mi neniel estus 
pardoninta lin. 

Mi rigardis Silvion kun mirego. Tia konfeso 
tute min konfuzis. Silvio daŭrigis: 

— Certe, jes, — mi ne rajtas submeti min 
al mortdanĝero; antaŭ ses monatoj mi ricevis 
vangofrapon, kaj mia malamiko ankoraŭ vivas. 

Mia scivolo estis forte ekscitita. 

— Ĉu vi ne duelis kun li? — mi demandis. — 
Certe iuj cirkonstancoj vin disigis, ĉu ne? 

— Mi duelis kun li, — respondis Silvio, — 
kaj jen memorsigno pri nia interbatalo. 

Silvio ekstaris kaj eligis el kartona ujo ĉapon 
kun ora kvasto kaj galono (kion la francoj nomas 
„polica ĉapo“); li ĝin surmetis; ĝi estis trapafita 
unu verŝokon“) super la frunto. 

— Vi scias, — daŭrigis Silvio, — ke mi 
servis en *** husara regimento. Mian karakteron 
vi konas; mi kutimiĝis ĉefi, sed en mia junaĝo 
ĝi estis mia pasio. Niatempe diboĉado estis 
moda; mi estis la unua diboĉulo en la armeo. 
Ni fanfaronis pri drinkado; mi superdrinkis la 
faman Burcov'on, prikantitan de Deniso Davidov. 
Dueloj en nia regimento okazis ĉiumomente; 
en ĉiuj mi estis atestanto aŭ aganto. La kama- 
radoj min adoradis, kaj la regimentestroj, tre ofte 
deŝanĝataj, opiniis min neforigebla malbono .... 
Mi kviete (aŭ malkviete) ĝuis mian gloron, kiam 
nian regimenton eniris junulo el riĉa, eminenta 
familio (mi ne volas lin nomi). De mia naskiĝo 
mi ne renkontis tiom brilan feliĉulon! Imagu al 
vi junecon, spritecon, belecon, plej frenezan 
gajecon, plej senzorgan kuraĝon, faman nomon, 


*) 1 verŝoko (!/;gs-ono de arŝino) = 4,4 centime- 
troj. — (Rim. de la tradukinto). 

nekalkuleblan monon, kiu neniam al li mankis, — 
kaj prezentu al vi, kiamaniere li devis efiki sur 
min. Mia superregado ekŝanceliĝis. Carmita de 
mia gloro, komence li penis akiri mian amikecon; 
sed mi akceptis lin malvarme, kaj sen ia bedaŭro 
li forlasis min. Mi lin ekmalamis. Liaj sukcesoj 
en la regimento kaj meze de virinoj min tute 
malesperigis. Mi komencis serĉi malpaciĝon kun 
li; al miaj epigramoj li respondadis per epigramoj, 
kiuj ĉiam ŝajnis al mi pli neatenditaj kaj pli 
spritaj ol la miaj, kaj kiuj certe estis senkompare 
pli gajhumoraj; li ŝercis, kaj mi furiozis. Fine, 
iun tagon, dum balo ĉe pola bienhavanto, vidante 
lin atentobjekto de ĉiuj sinjorinoj kaj precipe de 
la dommastrino, kiu estis amligita kun mi, mi 
diris al li en la orelon iun malspritan insultaĵon. 
Li ekflamis kaj min survangis. Ni nin ĵetis al 
la sabroj; la sinjorinoj svenis; oni nin disigis, 
kaj samnokte ni veturis pro duelo. Estis je 
tagiĝo. Mi staris sur difinita loko kun miaj tri 
sekundantoj. Kun neesprimebla malpacienco mi 
atendis mian kontraŭulon. La printempa suno 
leviĝis, kaj jam sentiĝis varmo. Mi lin ekvidis 
el-malproksime. Li piediris, kun uniformo sur 
la sabro, akompanata de unu sekundanto. Ni 
ekiris al lia renkonto. Li proksimiĝis, tenante 
ĉapon, plenan je merizoj. La sekundantoj mezuris 
inter ni dekdu paŝojn. Mi devis pafi la unua; 

sed mia kolerekscitiĝo estis tiel- forta, ke mi ek- 
dubis pri celtrafeco de mia mano kaj, por doni 
“al mi tempon por kvietiĝo, mi cedis al li la 
unuan pafon; mia kontraŭulo ne akceptis. Oni 
decidis loti; la unuan numeron gajnis li, la ĉiama 
favorato de l'sorto. Li ekcelis kaj trapafis mian 
ĉapon. Nun. estis mia vico. Fine, lia vivo estis 
en miaj manoj; mi rigardis lin avide, penante 
rimarki almenaŭ iun ombron de maltrankvilo. 
Li staris sub mia pistolo, elektante el sia ĉapo 
maturajn merizojn kaj elbuŝigante kernojn, kiuj 
alflugis ĝis mi. Lia indiferenteco min frenezigis. 


„Kion utilos, — mi pensis, — lin senigi je vivo, | 


kiam li ne multe ĝin ŝatas?“ Malica konjekto 
ekaperetis en mia menso. Mi ekdirektis la 
pistolon malsupren. — „Sajne, ĉi-momente vi ne 
tro atentas la morton, — mi diris: — vi bon- 
volas matenmanĝi; mi ne volus vin malhelpi.“ — 
„Vi neniel min malhelpas, — li rediris: — 
bonvolu pafi; tamen, agu laŭ via plaĉo; via 
pafo restas al vi, kaj mi estas ĉiam preta al viaj 
servoj.“ — Mi min turnis al la sekundantoj, 
deklarante, ke hodiaŭ mi ne intencas pafi, — 
kaj per tio la duelo estis finita... Mi eksiĝis 
el la regimento kaj foriĝis en ĉi tiun urbeton. 
De tiam pasis ne eĉ unu tago, dum kiu mi ne 
estus meditinta pri venĝo. Nun mia horo 
alvenis... 

Silvio eltiris el sia poŝo la matene ricevitan 
leteron kaj ĝin donis al mi por tralegi. lu (ŝajne, 
lia aferkomisiito) skribis al li el Moskvo, ke certa 
persono baldaŭ edziĝos kun juna kaj bela ` 
fraŭlino. 

— Vi divenas, — diris Silvio, — kiu estas 
tiu certa persono. Mi veturas Moskvon. Nun 
ni rigardu, ĉu same indiferente li akceptos la 
morton ĵus antaŭ sia edziĝo, kiel iam li ĝin 
atendis kun merizoj! 

Ce tiuj vortoj Silvio ekstaris, ĵetis sian ĉapon 
planken kaj ekis paŝadi tien kaj reen tra la 
ĉambro, kvazaŭ tigro en sia kaĝo. Mi lin 
aŭskultis senmove; strangaj, kontraŭdiraj sentoj 
emociadis min. 

Servisto eniris kaj sciigis, ke la ĉevaloj estis 
pretaj. Silvio forte ekpremis manon; ni interkisis, 
Li sidiĝis en veturilon, kie kuŝis du valizoj, unu 
kun pistoloj, dua kun lia havaĵo. Ni adiaŭis 
ankoraŭ unu fojon, kaj la ĉevaloj forrapidis. 


II. 

Pasis kelke da jaroj. Hejmaj aferoj devigis 
min ekloĝi en malgranda vilaĝeto de N-a distrikto. 
Min okupante pri mastrumado, mi ne ĉesis sekrete 
sopiri pri mia antaŭa brua kaj senzorga vivo. 
Plej malfacile estis por mi kutimiĝi al plena 
soleco dum aŭtunaj kaj vintraj vesperoj. Ĝis la 


tagmanĝo mi ankoraŭ iel pasigis la tempon, 
interparolante kun la vilaĝestro, inspektante la 
laborojn aŭ vizitante novajn entreprenetojn; sed 
tuj kiam komencis krepuskiĝi, mi tute ne sciis, 
kien min meti. Malgranda libraro, trovita de 
mi en la ŝrankoj kaj en la provizejo, estis parkere 
elstudita de mi. Ciuj fabeloj, kiujn ajn povis 
rememori la domistino Kirilovna, estis rerakontitaj 
al mi; virinaj kantoj min tede sopirigadis. Mi 
eĉ komencis trinki sensukeran brandolikvoron, 
sed post ĝi mi havis kapdoloron, kaj, malkaŝdire, 
mi ektimis fariĝi drinkulo pro malĝojo t. e. 
plej malĝojiga drinkulo, kies multegajn ekzem- 
plerojn mi vidis en nia distrikto. 

Proksimaj najbaroj mankis apud mi, krom 
du aŭ tri „malĝojigaj“, kies parolado plejparte 
konsistis el singultoj kaj ekspiregoj. Soleco estis 
pli tolerebla. Fine, mi decidis enlitiĝi kiel eble 
plej frue kaj tagmanĝi kiel eble plej malfrue; 
tiamaniere mi mallongigis la vesperojn kaj pli- 
longigis la tagojn, kaj trovis, ke tio estas bona. 

Kvar verstojn!) de mi sin trovis riĉa bieno, 
apartenanta al grafino B.; sed tie loĝis nur 
bienadministranto, kaj la grafino estis vizitinta 
sian posedaĵon nur unu fojon, en la unua jaro 


1) 1 versto = 1,07 kilom. — (Rimarko de la traduk- 

post sia edziniĝo, loĝinte tie ne pli ol unu 
monaton, Tamen, la duan printempon de mia 
ermiteco disvastiĝis onidiroj, ke la grafino kun 
sia edzo venos en la kamparon por pasigi la 
someron. Efektive, ili alvenis en komenco de 
junio. 

Alveno de riĉa najbaro estas grava epoko 
por kamparloĝanto. Bienhavantoj kaj ilia serv- 
istaro priparoladas tion dum du monatoj antaŭe 
kaj dum tri jaroj poste. Kio koncernas min, 
mi konfesas, ke la alveno de juna kaj bela 
najbarino forte sur min efikis; mi brulis pro sen- 
pacieno ŝin vidi; tial, la unuan dimanĉon post 
ŝia alveno, mi veturis posttagmeze al *** por min 
rekomendi al iliaj gegrafaj moŝtoj, kiel plej 
apuda najbaro kaj humila servanto. 

Lakeo enirigis min en la grafan kabineton 
kaj eliris por min anonci. La vasta kabineto 
estis meblita kun ĉiu ebla lukso; ĉe la muroj 
staris libroŝrankoj, kaj sur ĉiu bronza busto; 
super la marmora kameno sin trovis larĝa spegulo; 
la planko estis tapetita per verda drapo kaj 
kovrita per tapiŝoj. Malkutimiĝinte de lukso en 
mia mizera angulo kaj jam de longe ne vidinte 
eĉ malpropran riĉecon, mi ektimetis kaj atendis 
la grafon kun iu animtremeto, kiel petanto el 
provinco atendas eliron de ministro. La pordo 
malfermiĝis, kaj eniris viro ĉirkaŭ tridekdu-jara 

de bela eksteraĵo. “La grafo aliris min kun 
malkaŝema kaj aminda mieno; mi penis vigliĝi 
kaj ekis min rekomendi, sed li antaŭvenis min. 
Ni sidiĝis. Lia konversacio, libera kaj afabla, 
baldaŭ forigis mian sovaĝan ĝenemon; mi jam 
komencis akiri mian kutiman spiritstaton, kiam „ 
subite eniris la grafino, kaj konfuzo ekposedis 
min pli ol antaŭe. Efektive, ŝi estis belulino. 
La grafo min prezentis; mi volis ŝajni senĝenata, 
sed ju pli mi zorgis pri tia ŝajno, des pli mi 
min sentis mallerta. Por doni al mi tempon por 
vigliĝi kaj kutimiĝi al la nova konatiĝo, ili 
komencis paroli inter si, agante kun mi, kiel 
kun bona najbaro, senceremonie. Dume mi 
marŝadis tien kaj reen, rigardante librojn kaj 
pentraĵojn. Mi ne estas kompetenta pri pentraĵoj, 
sed unu altiris al si mian atenton. Ĝi prezentis 
iun vidaĵon en Svisujo; tamen min atentigis ne 
la pentraĵo mem, sed ke ĝi estis trapafita per 
du kugloj, eniĝintaj unu en alian. 

— Ĵen bonega pafo! — mi diris, min turnante 
al la grafo. 

— Jes, — li respondis: la pafo estas vere 
rimarkinda. Cu vi bone pafas? — li daŭrigis. 

— Sufiĉe bone, — mi rediris, plezuriginte, 
ke la interparolo fine ektuŝis temon al mi 
proksiman; — je tridek paŝoj mi ne maltrafos 

ludkarton, — kompreneble, el konata de mi 
pistolo. _ 

— Ĉu vere? — diris la grafino kun vidigo 
de ega atentemo; — kaj vi, mia amiko, ĉu vi 
trafos karton je tridek paŝoj? 

— lam, — respondis la grafo, — ni faros 


provon. Siatempe mi pafis ne malbone; sed 
de kvar jaroj mi ne prenis pistolon en la manojn. 

— Ho, — mi rediris — tiuokaze mi vetas, 
ke via grafa moŝto ne celtrafos karton eĉ ĵe 
dudek paŝoj; la pistolo postulas ĉiutagan ekzerc- 
adon. Mi tion scias laŭ sperto. En nia regimento 
mi estis opiniata unu el plej lertaj pafistoj. Foje 
al mi okazis dum tuta monato ne tuŝi pistolon, 
la miaj sin trovis en riparado. Kion do vi 
pensas, via moŝto? La unuan fojon, kiam mi 
post tio komencis pafi, mi faris kvar sinsekvajn 
maltrafojn al botelo je dudek paŝoj. Ce ni estis 
kapitano, spritulo kaj amuzulo, — li sin trovis 
apude kaj diris al mi: „certe, fratulo, cia mano 
ne sin levas kontraŭ botelo“. Ne, via grafa moŝto, 
oni ne devas malzorgi tiun ĉi ekzercadon, alie 
oni nepre malkutimiĝas. La plej lerta pafisto, 
kiun mi renkontis, pafadis ĉiutage, almenaŭ tri 
fojojn, antaŭ la tagmanĝo. Gi estis ĉe li kutima ` 
aranĝo, kiel antaŭmanĝa glaseto da brando. 

La gegrafoj estis kontentaj, ke mi konversaciiĝis. 

Ĉu li bone pafis? — min demandis la grafo. 

— Jen kiel: multfoje, ekvidinte muŝon sidantan 
sur muro ... Vi ridas, grafino? Je Dio, ĝi estas 
vero... Ekvidinte muŝon, li kutimis krii: „Kozĉjo, 
pistolon!“ Kozĉjo alportas ŝargitan pistolon, — 
paf! kaj la muŝo estas enpremita en la muron! 


— Estas mirinde! — diris la grafo: — kaj 
lia nomo ? 

— Silvio. 

— Silvio! — ekkriis la grafo, forsaltante el 


sia seĝo; — ĉu vi konis Silvion? 

— Kiamaniere mi lin ne konus, ni estis ja 
amikoj; en nia regimento li estis akceptata kiel 
kamarado; sed jen, de kvinkelke da jaroj mi 
havas neniun sciigon pri li. Ĉu via grafa moŝto 
ankaŭ lin konis? L 

— Ho, jes, mi lin bone konis. Cu li ne 
rakontis al vi pri iu strangega okazintaĵo? 

— Cu ne vangofrapo, kiun li ricevis dum 
balo de iu diboĉulo? 

Cu li ne diris al vi la nomon de tiu diboĉulo? 


— Ne, sinjoro... Ha, via grafa moŝto! — 
mi daŭrigis divenante la veron — pardonu... 
mi ne sciis... ĉu eble vi?... 


— Mi mem, — respondis la grafo kun ekstrema 
emocio; — kaj la trapafita pentraĵo estas rememor- 
aĵo pri nia lasta renkonto. 

— Ho, mia kara, — diris la grafino: pro Dio, 
ne rakontu; al mi estos terure tion aŭskulti. 

— Ne, — rediris la grafo — mi rakontos 
ĉion; sinjoro scias, kiel mi estis ofendinta lian 
amikon, — li ankaŭ eksciu, kiamaniere Silvio 


sin venĝis kontraŭ mi. 

La grafo alŝovis apogseĝon por mi, kaj kun 
plej viva scivolo mi ekaŭdis jenan rakonton. 

— Antaŭ kvin jaroj mi edziĝis. La unuan 
monaton, „mielmonaton“, mi pasigis ĉi tie, en 
tiu ĉi kamparo. Al ĉi tiu domo mi ŝuldas la 
plej bonajn minutojn de mia vivo kaj unu el plej 
premigaj rememoroj. lun vesperon ni kune rajdis; 
la ĉevalo de mia edzino ial ekobstiniĝis; ŝi 
ektimis, transdonis al mi la kondukilojn kaj iris 
domen piede. Mi ekrajdis sola antaŭen. En la 
korto mi ekvidis vojaĝveturilon; oni diris al mi, 
ke en mia kabineto sidas sinjoro, ne volinta diri 
sian nomon, sed simple deklarinta, ke li havas 
aferon al mi. Mi eniris la kabineton kaj ekvidis 
en mallumo viron polvekovritan kaj kun nerazita 
barbo; li staris ĉi tie apud la kameno. Mi lin 
aliris, penante rememori liajn trajtojn. — „Ci 
ne rekonas min, grafo?“ li diris tremvoĉe. — 
„Silvio!“ mi ekkriis kaj, malkaŝdire, mi sentis, 
ke miaj haroj starlevigas. — „Ĵes, certe,“ li daŭr- 
igis, „al mi apartenas ankoraŭ la pafo, kaj mi 
venis por malŝargi mian pistolon kontraŭ ci; ĉu 
ci estas preta?“ — La pistolo vidiĝadis el lia 


flankpoŝo. Mi ek is dekdu paŝojn kaj stariĝi 

en tiu angulo, petante, ke li pafu plej rapide, 
antaŭ la reveno de mia edzino. Li ne rapidis; 
li petis, ke oni donu lumon. Oni alportis kan- 
delojn. Mi fermis la pordon, ordonis, ke neniu 
eniru, kaj ree petis, ke li pafu. Li prenis la 
pistolon kaj, ekcelis. ...Mi kalkulis minutojn ... 
Mi pensis pri ŝi... Pasis terura minuto! Silvio 
mallevis la brakon. — „Mi bedaŭras, ke la pistolo 
estas ŝargita ne per merizkernoj... kuglo estas 
multepeza. Al mi nepre ŝajnas, ke inter ni fariĝas 
ne duelo, sed mortigo; mi ne kutimiĝis celi near- 
miton. Ni rekomencu; ni lotu kiu estas pafonta 
la unua.“ — Mia kapo turniĝis... Sajnas, ke 
komence mi ne konsentis... Fine, ni ŝargis an- 
koraŭ unu pistolon kaj kunvolvis du numeritajn 
biletojn; li metis ilin en la ĉapon, iam de mi 
trapafitan; mi ree eltiris la unuan numeron. — 
„Ci, grafo, estas diable ŝanca,“ li diris kun fi- 
rideto, kiun mi neniam forgesos. Mi ne scias, kio 
al mi fariĝis, kaj kiamaniere li estis sukcesinta 
min instigi al tio... tamen mi ekpafis kaj trafis 
jen tiun ĉi pentraĵon. 

La grafo fingremontris la trapafitan pentraĵon; 
lia vizaĝo ardis flame; la grafino estis pli pala 
ol ŝia poŝtuko; mi ne povis min deteni de ekkrio. 

— Mi ekpafis, — daŭrigis la grafo, — kaj, 
dank' al Dio, maltrafis; tiam Silvio, tiumomente 
li estis vere terura, komencis min celi. Subite 

la pordo malfermiĝas. Manjo enkuras kaj kun 
kriego sin ĵetas al mia kolo. Ŝia alesto redonis 
al mi mian tutan viglecon. — „Mia kara“, mi 
diris al ŝi, „ĉu vi ne vidas, ke ni ŝercas? Kial 
vi timegiĝis? Iru, trinku glason da akvo kaj 
revenu ĉe nin; mi prezentos al vi mian malnovan 
amikon kaj kamaradon.“ Manjo tamen ne fidis 
min. — „Diru, ĉu mia edzo diras la veron?“ 
ŝi sin turnis al la terura Silvio: „ĉu estas vere, 
ke vi ambaŭ ŝercas?“ — „Li ĉiam ŝercas, grafino,“ 
respondis Silvio: „iam li ŝerce min vangofrapis, 
ŝerce trapafis sur mi jen ĉi tiun ĉapon, ŝerce 
Ĵus min maltrafis; nun al mi venis la deziro ankaŭ 
iom ŝerci...“ Kun tiuj vortoj li intencis min 
ekceli... je ŝia ĉeesto! Manjo sin ĵetis al liaj 
piedoj. — „Leviĝu, Manjo, — hontu!“ mi ekkriis 
furioze: „kaj vi, sinjoro, ĉu vi ĉesos mokturmenti 
malfeliĉan virinon? ĉu vi ekpafos fine, aŭ ne?“ — 
„Ne“, respondis Silvio, „mi estas kontentigita; 
mi vidis cian konsternon, cian timon, — mi igis 
cin ekpafi kontraŭ min; al mi estas sufiĉe, — 
ci min memorados! Mi cin oferdonas al cia 
konscienco.“ — Tiumomente li estis forironta, 
sed haltis ĉe la pordo, rerigardis la trapafitan 
de mi pentraĵon, ekpafis kontraŭ ĝin, preskaŭ 
ne celante, kaj foriris. Mia edzino kuŝis sveninta; 
la servistoj ne kuraĝis lin haltigi kaj- rigardis lin 
kun teruro; li eliris sur la peronon, vokis la 

veturigiston kaj forveturis, antaŭ ol mi retrovis 
mian konscion. 

La grafo eksilentis. Tiamaniere mi sciiĝis 
pri la fino de novelo, kies komenco iam estis 
tiom konsterninta min. Ĝian heroon mi ne ren- 
kontis plu. Onidire, Silvio dum la ribelo de 
Aleksandro Ypsilanti estristaĉmenton da heteristoj !) 
kaj estis mortigita en la batalo ĉe Skulani. 


1) Nomo de tiutempaj grekaj ribeluloj. 

| Kion mi devas legi? | 


: Internacia Librotrezoro. d 
4 Kolekto de elektitaj kaj precipe rekomendindaj romanoj, 4 
noveloj, humorajoj, poemoj, teatrajoj k. t. p. 

į Originaloj kaj tradukoj de ĉiunaciaj aŭtoroj. j 
iu kajero kostas Sm. 0.100. 

1. Kress; Rozo sovaĝa aŭ pentita kulpo. Rosch 
Versaĵoj. 
|4. Hankel, Sableroj. Eldono de ĉiuj verkoj. Eldono 
bele bindita Sm. 0.500. 
|6. Molière, La malsanulo pro imago. Komedio, esperant- § 
igis Rektoro W. Velten, Lingvakomitatano. 
/8. Zahn, Svisaj rakontoj, esperantigis Ch. Pulvers. | 
9. Puŝkin, La pafo, esperantigis el rusa lingvo 
D-ro A. Fiŝer. 


Internacia Mondliteraturo. d 
. Goethe, Hermann kaj Doroteo, esperantigis el $ 


me “LA. ka 


ermana lingvo B. Küster .. . + - Sm. 0.500 

2/3. Niemojews i, Legendoj, esperantigis el pola 

lingvo B. Kuhl. . - ........ Sm. 1.000 

4. Raabe, La nigra galero, esperantigis el germana 

lingvo Dr. F. Wicke ......... Sm. 0.500 
5/6. Kvin noveloj de diversaj germanaj aŭtoroj pert 

antigis L. E. Meier ......... Sm. 1.000 


7. Dygasinski, Lupo, hundoj kaj homoj, esperantigis 
el pola lingvo B. Kuhl . . . +--+. Sm. 0.500 
Internacia Legolibro de Stark kaj Rockmann 
Sm. 0.600 § 

Noveloj kaj Romanoj. 
Ama vivo en la naturo (unu ĉapitro) deW. Bélsche, 
esp. de L. E. Meier. Sm. 0.500. 


Ĉu li?, romano originale verkita de D-ro Vallienne. 
i Sm. 1.750. 


Diversaĵoj, Rakontetoj 

tradukitaj de Lallemant kaj Beau. Sm. 0.550. 
Du rakontoj de D. de Rothau. La blanka kastelo. 

Esperanto hotelo. Sm. 0.500. 
La Faraono, romano de Prus, 

esp. de D-ro Kabe. 3 volumoj po Sm. 0.900. 
Grasa lignaĵisto, firenza novelo, esp. de G. Chavet. 


Sm. 0.250. 

Imenlago de Theodor Storm, 
esp. de A. Bader. Sm. 0.400. 
Kastelo de Prelongo, granda romano orig. verkita 
de D-ro Vallienne. Sm. 1.750. 


Kio okazis foje en Sidono, Humoresko de 
H. Sienkiewicz, esp. de A. Grabowski. Sm. 0.300. 
Kio povas okazi se oni donacas surprize 


de Fr. Reuter, esp. de Ĉefeĉ: Sm. 0.250. 
Marta, rakonto de Orzeszko, 
esp. de D-ro L. L. Zamenhof. Sm. 1.500. 
Ni sekvu Lin de H. Sienkiewicz, 
esp. de Br. Kuhl. Sm. 0.450. 
Paŭlo kaj Virginio de Bernardin de St. Pierre, 
esp. de H. Hodler. Sm. 0.650. 
Rakontoj al mia belulino de Jean Bach -Sisley. 
Sm. 0.900. 
Rozo sovaĝa aŭ pentita kulpo, novelo de P. Kress. 
Sm. 0.100. 
Sep rakontoj, originale verkitaj de ‘J. Malfeliĉulo. 
Sm. 0.500. 

KION MI ĈIAM BEZONAS. 


POŜTKARTOJ AMEN kun portreto ` 


majstro 
Sod 150 po 50Sm0,550— po1008m 0:900. 


POŜTKARTOJ, kun reliefe surpresita 
verda stelo kaj surskribo , eranto“ 
po105m0,150 —po5 Sm 0.650 — po 100 Sm1.— 
'"LETERPAPERO] kaj KOVERTOJ ` 
kun reliefe De e A stelo kaj sur- 
bo „Es 


anil ro, dO, Ki pee ey 25 Sm 0.375, 


overtoj, bonega kvalito, po 


Ree Sm 0.500, po 50 Sm 0.750; Leterpap KE 


kovertoj, kune, po 25 Sm 0.750, po 50 Sm 1.25 


GRATULAJ KARTOJ por ĈIUJ FESTOJ ' 


kun „esperanta surskribo kaj reliefe sur- 


resita verda stelo . 
KARTOJ,” ma 10 Sm 0.300 (' bonegaj 
j o po: 50. Sm 1.250“ kartono kaj 
KOVERTOJ Í$ po 100 Sm 2.250 papero. 


SIGELMARKOJ, reliefe presitaj 
po 50 Sm 0,200 — po 100 Sm 0,300 


POSTMARKLINGVO. »ESPERANTO* ) 
, sekreta lingvo por ĉiuj amantoj Sm 0.100 0.100 

